
Parlamentul  României

Camera  Deputaţilor

Comisia pentru industrii si servicii
Bucureşti, 19.04.2011                     Nr.23/96/2011



AVIZ

la proiectul de Lege privind aprobarea Ordonanţei de urgenţă a Guvernului nr.9/2011 pentru modificarea şi completarea Legii nr.126/1995 privind regimul materiilor explozive


În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru industrii şi servicii a fost sesizată, pentru aviz care va fi transmis Comisiei pentru apărare, ordine publică şi siguranţă naţională, cu proiectul de Lege privind aprobarea Ordonanţei de urgenţă a Guvernului nr.9/2011 pentru modificarea şi completarea Legii nr.126/1995 privind regimul materiilor explozive, transmis cu adresa nr.P.L.x174 din 6 aprilie 2011, înregistrată sub nr.23/96 din 6 aprilie 2011.



Proiectul de lege are ca obiect de reglementare traspunerea în integralitate în legislaţia naţională a Directivei Parlamentului European şi a Consiliului 2006/123/CE privind serviciile în cadrul pieţei interne, astfel că meseria de artificier sau pirotehnician (persoane autorizate obligatoriu cu privire la pregătirea teoretică şi practică şi care corespund din punct de vedere medical) se poate practica în oricare stat membru fără a face distincţie între prestarea în regim de stabilire şi prestarea în regim transnaţional. Se mai aduc modificări privind la introducerea obligatorie pe piaţă a articolelor pirotehnice certificate de un organism notificat, introducerea autorizării pentru operatorii economici care efectuează operaţiuni diferite cu materii explozive şi interdicţia de comercializare către persoane sub vârsta de 16 ani. 

Proiectul de lege a fost adoptat de Senat în şedinţa din 4 aprilie 2011.



Consiliul Legislativ a avizat favorabil proiectul de lege cu avizul nr.95/27.01.2011, cu observaţii şi propuneri care nu au fost însuşite în totalitalitate de iniţiator.



Membrii comisiei au dezbătut proiectul de lege în şedinţele din 12 şi 19.04.2011.

În urma dezbaterilor, membrii comisiei au hotărât cu majoritate de voturi, să avizeze favorabil proiectul de Lege privind aprobarea Ordonanţei de urgenţă a Guvernului nr.9/2011 pentru modificarea şi completarea Legii nr.126/1995 privind regimul materiilor explozive, cu un amendament admis prevăzut în anexă.

 

Prin obiectul şi conţinutul său, proiectul de lege face parte din categoria legilor organice.


Potrivit art.75 alin. (1) din Constituţia României, republicată, Camera Deputaţilor este Cameră decizională.

PREŞEDINTE,

Iulian Iancu

Expert parlamentar,

Dr. Maria Cristina Bălănescu

A M E N D A M E N T E    A D M I S E

la proiectul de Lege privind aprobarea Ordonanţei de urgenţă a Guvernului nr.9/2011 pentru modificarea şi completarea Legii nr.126/1995 privind regimul materiilor explozive

	Nr.

Crt.
	Textul proiectului de Lege privind aprobarea Ordonanţei de urgenţă a Guvernului nr.9/2011 pentru modificarea şi completarea Legii nr.126/1995 privind regimul materiilor explozive

	Amendamente admise
	Motivaţie

	0
	1
	2
	3

	  1.
	2. Articolul 7 se modifică şi va avea următorul cuprins:

“Art.7.- (1)  Persoanele fizice nu au dreptul sa detina, sa utilizeze, sa transporte, sa depoziteze, sa experimenteze ori sa mânuiasca explozivi de uz civil, sau articole pirotehnice daca nu fac dovada calitatii de artificier, respectiv de pirotehnician autorizat şi nu reprezinta o persoana juridică autorizata si înregistrata conform prevederilor legale.
(2) Personalul special instruit poate manipula materii explozive numai sub supravegherea unui artificier sau a unui pirotehnician autorizat.
(3) Prin exceptie de la prevederile alin. (1), articolele pirotehnice din categoriile 1 si P1 pot fi detinute si utilizate de persoanele care au împlinit vârsta de 16 ani, iar articolele pirotehnice pot fi puse la dispozitia persoanelor care au vârsta peste 15 ani si care urmeaza un curs de formare în învatamântul de specialitate.”
	2. Articolul 7 se modifică şi va avea următorul cuprins:

Art.7.- (1)  Persoanele fizice nu au dreptul sa detina, să prepare, să experimenteze, să distrugă, sa utilizeze, sa transporte, sa depoziteze, ori sa mânuiasca  explozivi de uz civil, sau articole pirotehnice daca nu fac dovada calitatii de artificier, respectiv de pirotehnician autorizat şi nu reprezinta o persoana juridică autorizata si înregistrata conform prevederilor legale.
Dep.Iulian Iancu – PSD

Nemodificat.
Nemodificat.
	Pentru a cuprinde toate operaţiile prevăzute a fi autorizate, potrivit art.28.

